২০১৭-১৮ উত্তর কোরিয়া সংকট
গণমাধ্যমে মার্কিন গোয়েন্দাদের মূল্যায়ন অনুযায়ী উত্তর কোরিয়ার ক্ষেপণাস্ত্রের ভেতরে বসানোর উপযুক্ত ক্ষুদ্রাকৃতির পারমাণবিক বোমা সফলভাবে তৈরির খবর আসে যার প্রেক্ষিতে ২০১৭ সালের ৮ আগস্ট, রাষ্ট্রপতি ডোনাল্ড ট্রাম্প সাবধান করে দেন যে, উত্তর কোরিয়ার পারমাণবিক হামলার হুমকি "অদৃষ্টপূর্ব আগুন, উন্মত্ততা ও প্রকাশ্য ক্ষমতা প্রদর্শনের সম্মুখীন হবে।" ট্রাম্প উত্তর কোরিয়ার নেতা কিম জং উন-কে নিয়েও বলেন, "তিনি অস্বাভাবিকভাবে বেশি হুমকি দিচ্ছেন" ঘণ্টাখানেকের মধ্যেই উত্তর কোরিয়া সাড়া দেয় এবং ঘোষণা করে, তারা গুয়ামে অবস্থিত মার্কিন ঘাঁটিতে হামলা চালানোর বিষয়টি বিবেচনা করছে।
২০১৭-১৮ উত্তর কোরিয়া সংকট
২১ আগস্ট থেকে ৩১ আগস্ট পর্যন্ত মার্কিন যুক্তরাষ্ট্র ও দক্ষিণ কোরিয়া উলচি-ফ্রিডম গার্ডিয়ান মহড়া'২০১৭ পরিচালনা করে। কোরিয়ায় অবস্থানরত মার্কিন বাহিনীর ঘোষণা অনুযায়ী, এতে ১৭৫০০ মার্কিন সৈন্য অংশগ্রহণ করে যা বিগত বছরের তুলনায় কিছুটা কম ছিল। উত্তর কোরিয়ার সরকারি সংবাদপত্র রোদং সিনমুনের সম্পাদকীয় কলামে এ মহড়াকে "আমাদের বিরুদ্ধে বৈরিতার সবচেয়ে স্পষ্ট অভিব্যক্তি" উল্লেখ করে নিন্দা জ্ঞাপন করা হয়।